Christian Morgenstierne

Christian Frederik Jacob von Munthe av Morgenstierne (født 9. april 1880 i Oslo, død 1967) var en norsk arkitekt. I firma sammen med Arne Eide (1881–1957) stod han bak en rekke kjente bygninger i hovedstaden.Morgenstierne hos Arc!  Morgenstierne  var en murer som tok utdannelse fra Statens kunst- og håndverksskole 1895–98 der han under Herman Major Schirmer fikk bli med til Heidalen i 1898. Så bar det til den tekniske høyskolen i Charlottenburg i Berlin 1898–1900. Han praktiserte som arkitekt i Chicago der han fikk en eksamen i 1904. Etter å tilsammen ha tilbakelagt fire års praksis i Berlin og fem år i USA, etablerte han i 1909 firmaet Morgenstierne & Eide i Oslo. Christian Morgenstierne hadde flere offentlige verv innen byutvikling og han var formann i Oslo Arkitektforening fra 1919. De mottok Sundts premie i 1918 for en villa, premien var i sin tid innstiftet av grosserer Harald Sundt som var konas fetter. I 1923 mottok de  Houens fonds diplom for et større murbygg. I 1948 fikk han St. Olavs Orden.

Han var sønn av Carl Johan Maximilian von Munthe af Morgenstierne (1844–1912) og Anna Dorothea Stub (1850–1936). Faren var apoteker. Christian ble gift i 1903 med Ingrid Sundt (1879–1939) som var søster til medisinalsjef Halfdan Sundt (1873–1951), men de skilte seg og han giftet seg igjen i 1925 med Astri Torssell (1879–1951) som var datter av sangeren Olefine Moe.Christian von Munthe af Morgenstierne i Norsk biografisk leksikon.

 Arbeider 
Av firmaets arbeider nevnes (i Oslo om ikke annet er nevnt):

 Arctanderbyen|100px|bottom – Hagebyen Egnehjem (Arctanderbyen), Egnehjemveien og Svingen (konkurranse 1907, oppført 1910–11)
 Plan for utparsellering av Malerhaugen gård (ca. 1910)
 Gabelshus hotell, Gabels gate 16 (oppført 1912)
 Farris-fabrikken|100px|bottom – Farris-fabrikken i Larvik (1912–15)
 Hasle Hageby|100px|bottom – Hagebyen Hasle Hageby, Fjordgløttveien og Hasleveien (oppført 1912)
 Villaer i Madserud allé nr 31 og nr 36 (oppført hhv 1913 og ...)
 Jaktslottet Raasjøen i Romeriksåsene (oppført 1916)
 Villa Grande på Bygdøy (nå Senter for studier av Holocaust og livssynsminoriteter), første del (1917)
 Borettlaget Rosenhof kvartal 1, Rosenhoffgata og Dynekilgata (oppført 1914–18)
 Røde Kors-klinikken (nå Aleris private sykehus), Frederik Stangs gate 11 (oppført 1918)
 Kristinelundveien 20|100px|bottom Villa i Kristinelundveien 20 (Sundts premie 1918)
 Markveien 57|100px|bottom – Grünerløkka hybelhus (kommunalt losjihus for menn, nå bydelsadministrasjon), Markveien 57 (oppført 1915, Houens fonds diplom i 1923)
 Bredtveit fengsel|100px|bottom – Bredtveit fengsel (opprinnelig lærehjem for unge gutter), Trondheimsveien 375 (oppført 1920)
 Bestum skole, Holgerslystveien 18 (oppført 1921)
 Ila pensjonat|100px|bottom – Ila pensjonat, Waldemar Thranes gate 70 (oppført 1921)
 Forretningsbygg for Akers sparebank i Nordstrandveien 32 (oppført 1924)
 Bærum sykehus (oppført 1924)
 Nordstrand videregående skole, Nordstrandveien 29 (oppført 1926)
 Torggata bad|100px|bottom – Torggata Bad (nå Rockefeller konsertlokale), Torggata 16 (konkurranse 1920, ferdig 1928, svømmehall tillagt 1932)
 Forretningsgård for Akers sparebank i Grensen 3 (konkurranse 1919, nytt utkast 1929, oppført 1932)
 Folketeatret|100px|bottom – Folketeatret, Youngstorget 2 og Storgata 21–23 (konkurranse 1926, ferdig 1935)
 Mogenstierne og Eide utvikla byplanen for Glomfjord tettsted i 1916, og seinere for Høyanger sentrum (sammen med Nicolai Beer). 
 Kontoret stod videre sentralt i utviklinga av Ullevål hageby.

 Se også 
 Munthe af Morgenstierne for farsslekta

 Referanser 

Kategori:Christian Morgenstierne
Kategori:Houens fonds diplom
Kategori:Sundts premie
Kategori:Personer fra Oslo
Kategori:Riddere av 1. klasse av St. Olavs Orden